joelniklaus/EU_Wikipedias huggingface dataset:
Δαβίδ Σαρνόφ

Ο Δαβίδ Σαρνόφ (Давид Абрамович Сарнов, 27 Φεβρουαρίου 1891 - 12 Δεκεμβρίου 1971) ήταν Ρώσος επιχειρηματίας και πρωτοπόρος του ραδιοφώνου και της τηλεόρασης, ο οποίος δραστηριοποιήθηκε στις Ηνωμένες Πολιτείες Αμερικής.

Βιογραφία 
Γεννήθηκε στις 27 Φεβρουαρίου 1891 στο Μινσκ της Λευκορωσίας. Όταν ήταν παιδί, στη Λευκορωσία, μελετούσε το Ταλμούδ, για να διδάξει αργότερα τους ομόθρησκούς του. Μετανάστευσε, μαζί με την οικογένειά του, στις Η.Π.Α. το 1900, κι εγκαταστάθηκαν αρχικά στο Όλμπανι της πολιτείας της Ν.Υ. και αργότερα στη Νέα Υόρκη. Όσο πήγαινε στο σχολείο, βοηθούσε οικονομικά την οικογένειά του πουλώντας εφημερίδες, κάνοντας θελήματα και ψάλλοντας στην Εβραϊκή Συναγωγή. Το 1906 εγκατέλειψε το σχολείο για να εργαστεί σαν αγγελιοφόρος σε μια τηλεγραφική εταιρία, και με τα πρώτα του χρήματα αγόρασε ένα τηλέγραφο. Σύντομα έγινε άριστος χειριστής του κώδικα Μορς και βρήκε δουλειά ως χειριστής τηλεγράφου στην Εταιρία Ασυρμάτου Τηλεγράφου του Μαρκόνι. 

Μετά από εργασία στην ξηρά και στη θάλασσα κατά τα επόμενα λίγα χρόνια, ο Σαρνόφ έγινε χειριστής του ισχυρότερου τότε “ραδιοφωνικού” σταθμού του κόσμου, που είχε εγκαταστήσει ο John Wanamaker πάνω από το εμπορικό του κατάστημα, στο Μανχάταν. Εκεί, στις 14 Απριλίου του 1912, ο Σαρνόφ “έπιασε” το σήμα κινδύνου που εξέπεμψε ο Τιτανικός. Έμεινε δίπλα στα μηχανήματά του επί 72 ώρες, λαμβάνοντας και ανακοινώνοντας τα μηνύματα. Η εταιρία Μαρκόνι τον αντάμειψε με γρήγορες προαγωγές, προωθώντας τον σε σημαντικές θέσεις, και το 1916 ήταν ο πρώτος που πρότεινε το “ασύρματο μουσικό κουτί”, δηλ. τον εμπορικό δέκτη ραδιοφώνου. Η πρότασή του άργησε αρκετά να γίνει αποδεκτή, αλλά το 1921, ως γενικός διευθυντής της νεοσύστατης τότε Radio Corporation of America (RCA), κατέδειξε την εμπορική της αξία εκπέμποντας τον αγώνα μποξ μεταξύ του Jack Dempsey και του Georges Carpentier. Η εκπομπή έκανε πάταγο. Μέσα σε τρία χρόνια η RCA πούλησε δέκτες συνολικής αξίας 80 εκατομ. δολαρίων. Το 1926 ο Σαρνόφ ίδρυσε την Εθνική Εταιρία Εκπομπών (NBC). 

Ήδη είχε αντιληφθεί τις δυνατότητες της τηλεόρασης, την οποία καθιστούσαν τεχνικά εφικτή οι συνεισφορές πολλών εφευρετών. Το 1928 ίδρυσε ένα πειραματικό τηλεοπτικό σταθμό της NBC. Το 1939 κατάφερε να δείξει επιτυχώς τις δυνατότητες του νέου μέσου, στην παγκόσμια έκθεση της Νέας Υόρκης. Η ανάπτυξη ανακόπηκε από τον 2ο Παγκόσμιο Πόλεμο, κατά τον οποίο ο Σαρνόφ, ως έφεδρος αξιωματικός, υπηρέτησε δίπλα στον στρατηγό Ντουάιτ Αϊζενχάουερ σαν σύμβουλος τηλεπικοινωνιών, προαχθείς μέχρι του βαθμού του ταξιάρχου. Το 1947 έγινε πρόεδρος του Δ.Σ. της RCA, θέση από την οποία αποσύρθηκε το 1970, ένα χρόνο πριν από το θάνατό του, στις 12 Δεκεμβρίου 1971 στη Νέα Υόρκη.

Εξωτερικοί σύνδεσμοι 
 Βιογραφία στο IEEE Global History Network 
 Βιβλιοθήκη David Sarnoff 

<div id="source">

Αμερικανοί επιχειρηματίες
Λευκορώσοι επιχειρηματίες
Αμερικανοί εφευρέτες
Λευκορώσοι εφευρέτες
Αμερικανοεβραίοι
Τηλεόραση
Ραδιοφωνική ιστορία
Ανιχνευτές Σέλους

Οι Ανιχνευτές Σέλους (Selous Scouts) ήταν επίλεκτη Μονάδα Ειδικών Δυνάμεων του Στρατού της Ροδεσίας (σημερινή Ζιμπάμπουε), η οποία επιχείρησε από το 1973 έως το 1980. Πήραν το όνομά τους προς τιμήν του Βρετανού εξερευνητή Φρέντερικ Κόρτνεϊ Σέλους (1851-1917) και το σύνθημά τους ήταν 'pamwe chete', που στην τοπική γλώσσα Σόνα σημαίνει 'όλοι μαζί' ή 'μόνο μαζί' ή 'πάμε μαζί'. Οι Σέλους Σκάουτς (Ανιχνευτές) αποτέλεσαν ένα από τα καλύτερα σώματα Ειδικών Δυνάμεων που έδρασαν ποτέ και φημίζονταν για την ανυπέρβλητη μαχητική τους αξία, απόρροια της σκληρότερης και απαιτητικότερης ίσως εκπαίδευσης μονάδας Ειδικών Δυνάμεων.

Εκπαίδευση

Οι Ανιχνευτές Σέλους εκπαιδεύονταν για να επιχειρούν σε μικρές ομάδες ικανές να διαβιώσουν στη ζούγκλα και τη σαβάνα για εβδομάδες και να μπορούν να διεισδύουν στον τοπικό πληθυσμό και τις αντάρτικες ομάδες. Όλα τα μέλη τους ήταν εθελοντές και ήταν άντρες με εξαιρετικά σωματικά και ψυχικά χαρίσματα, απαραίτητα για την εκπλήρωση των αποστολών. Οι Ανιχνευτές Σέλους επιζητούσαν στις τάξεις τους άντρες ικανούς να εργαστούν ως ομάδα αλλά και ατομικά με εξαιρετική επιτυχία.
Η επιλογή ήταν σχεδόν απάνθρωπη. Όταν οι εθελοντές κατέφθαναν στο  Wafa Wafa, το στρατόπεδο εκπαίδευσης των Ανιχνευτών, στις όχθες της λίμνης Καρίμπα, είχαν ήδη περπατήσει 25 χιλιόμετρα στον καυτό αφρικάνικο ήλιο κουβαλώντας τις αποσκευές τους για να φτάσουν σε αυτή καθώς είχαν αφεθεί μακρύτερα, δοκιμασία-πρόγευση τού τι θα ακολουθούσε. Όταν έμπαιναν στη βάση δεν υπήρχαν στρατώνες ούτε καμιά σκηνή υποδοχής, μόνο κάτι σαν καλύβες και μια μικρή φωτιά που ψυχορραγούσε. Κανένα φαγητό δεν τους δινόταν. Ο σκοπός της εκπαίδευσης σε αυτό το στάδιο ήταν να μικρύνει η λίστα με αποχωρήσεις των περισσότερων, μέσω της πείνας, της εξάντλησης και της επίδρασης του στρες του ανταγωνισμού μεταξύ τους. Στο στάδιο αυτό περίπου 40-50 άτομα από 60 εθελοντές εγκατέλειπαν μέσα σε δυο μέρες. Το στάδιο της επιλογής κρατούσε 17 μέρες. Στη συνέχεια στο στάδιο εκπαίδευσης οι εκπαιδευόμενοι από τα χαράματα μέχρι τις 7 το απόγευμα περνούσαν από εξαντλητική άσκηση ταχείας και θεαματικής βελτίωσης της φυσικής κατάστασης. Ολοκληρώνοντας αυτό το στάδιο ακολουθούσε η εκπαίδευσή τους σε τεχνικές αυτοάμυνας και τεχνικές και τακτικές μάχης. Επίσης έκαναν πορείες διασχίζοντας μεγάλες εκτάσεις κατά τη διάρκεια των οποίων πολλές φορές έτρεχαν επί πολλά χιλιόμετρα, πλήρεις εξαρτύσεων.
Όταν έπεφτε η νύχτα ξεκινούσε η νυχτερινή εκπαίδευση. Τις πρώτες 5 ημέρες του προγράμματος εκπαίδευσης δεν τους δινόταν φαγητό παρά μόνο τούς επιτρεπόταν να τρώνε νεκρά ζώα σε διαδικασία αποσύνθεσης. Μάθαιναν επίσης να επιβιώνουν μόνοι στη ζούγκλα, αντίπαλοι με τα άγρια θηρία, τα δηλητηριώδη ερπετά, την πείνα, τη ζέστη της σαβάνας, τις τεράστιες αποστάσεις, τον ίδιο τον εαυτό τους με τις φοβίες του. Η φιλοσοφία ήταν ότι για να πολεμήσει κάποιος και να επιβιώσει σε ακραίες συνθήκες πρέπει να εκπαιδευτεί το ίδιο ακραία.

Επιχειρήσεις στη δεκαετία του 1970 - Πόλεμος στη Ροδεσία

Ζιμπάμπουε
Καταστάρι Ζακύνθου

Το Καταστάρι Ζακύνθου είναι ένας μεγάλος οικισμός με πληθυσμό, σύμφωνα με την απογραφή του 2011, 1.378 κατοίκων.

Βρίσκεται στο βόρειο μέρος του νησιού και αποτελεί έδρα της δημοτικής ενότητας Αλυκών.

Το  χωριό επεκτάθηκε στον πεδινό τόπο που βρίσκεται σήμερα, έπειτα από τις καταστροφές που προκλήθηκαν από σεισμό στο ορεινό χωριό, κατά τη δεκαετία του 1950. Το λεγόμενο ¨παλιό χωριό", ερείπια του οποίου σώζονται μέχρι σήμερα, εντοπίζεται στους πρόποδες του βουνού που δεσπόζει στα δυτικά της κεντρικής οδού που διασχίζει το σύγχρονο Καταστάρι (πρώην Κατοστάρι). 

Χωριά της Ζακύνθου
Δήμος Ζακύνθου
Μάχη του Τρέβια (1799)

Να μην συγχέεται με την Μάχη του Τρέβια (218 π.Χ.)

Η Μάχη του Τρέβια διεξήχθη στις 17-19 Ιουνίου 1799, μεταξύ των Ρώσων (μαζί με τους Αυστριακούς) και των Γάλλων (μαζί με τους Πολωνούς), στον ποταμό Τρέβια, κατά την διάρκεια της ιταλικής εκστρατείας του Αλεξάντερ Βασίλεβιτς Σουβόροφ, και είχε ως αποτέλεσμα την ήττα των Γάλλων.

Εξωτερικοί σύνδεσμοι 
 Энциклопедический словарь Брокгауза и Ефрона. Статья «Треббия»
 Реляция А. В. Суворова Павлу I о военных действиях с 24 мая по 10 июня и о сражении при Треббии
 План битвы при Треббии 1799 года
 Картина Александра Коцебу «Битва при Треббии»

Τ
Αλέξανδρος Βασίλιεβιτς Σουβόροφ
Θύμι Εύβοιας

Το Θύμι είναι ημιορεινός οικισμός του Δήμου Καρύστου της Περιφερειακής Ενότητας Εύβοιας. Έχει πληθυσμό 28 κατοίκους σύμφωνα με την απογραφή του 2011. Βρίσκεται 52 χλμ βορειοανατολικά  της Καρύστου, 2 χλμ ανατολικά της Αρχάμπολης, ενώ απέχει 155 χλμ από τη Χαλκίδα.

Περιγραφή 
Η περιοχή του Καβοντόρο πίσω από το Όρος Όχη περιλαμβάνει 15 χωριά ένα από αυτά είναι το Θύμι. Το χωριό ακόμα και σήμερα δεν έχει ασφαλτικό οδικό δίκτυο. Βρίσκεται 50 χλμ από την Κάρυστο και εκτός από τα ανατολικά του που βρέχεται από την θάλασσα σε όλες τις άλλες διευθύνσεις περικλείεται από απόκρημνους γκρεμούς. Στα νότια βρίσκεται η Μπούζα Μάδε, ρεματιά που καταλήγει απότομα στην θάλασσα, δυτικά η Χόρτζα, λόφος κρημνώδης όπου αφθονούν τα παλιούρια, τα μπρέτια και τα κισούρια. Βόρεια βρίσκεται ο γήλοφος με τον Προφήτη Ηλία όπου στην γύρω περιοχή βρίσκονται πουρνάρια, γκορίτσες (αγριαχλαδιές), κοκορέτσες (αγριοφουντουκές).

Κάτοικοι 
Όσοι κάτοικοι έχουν απομείνει σήμερα στο Θύμι ασχολούνται με την κτηνοτροφία και τη γεωργία. Η περιοχή είναι ιδανική για κτηνοτροφία αλλά ο παραμερισμός της περιοχής δεν έχει αφήσει τον τομέα να οργανωθεί. Στην περιοχή κυριαρχεί το αρβανίτικο στοιχείο. Το Θύμι είναι ένας τόπος προσιτός σήμερα για τους κυνηγούς, πεζοπόρους, ορειβάτες ακόμα και για αυτούς του μηχανοκινήτου αθλητισμού. Πολλοί επισκέπτονται την Αρχάμπολη, για τους ντόπιους Χαρχάμπολη. Το φαράγγι της Αρχάμπολης βρίσκεται στη βορειοανατολική μεριά της Όχης, ανάμεσα στα χωριά Ευαγγελισμός και Θύμι. με κατακόρυφους κοφτούς βράχους. Κοιτώντας από ψηλά, κατά μήκος του φαραγγιού διακρίνει κανείς απομεινάρια ενός αρχαίου πολιτισμού. Υπάρχει, επίσης, η Ζαχαρία, ένας οικισμός 1,5 χλμ μακριά από το Θύμι, στο οποίο λειτουργεί ακόμη ο παλαιός νερόμυλός της.

Χωριά του νομού Εύβοιας
Δήμος Καρύστου
Αρχάμπολη

Η Αρχάμπολη (ή Χαρχάμπολη) είναι περιοχή 50 χλμ βορειοανατολικά της Καρύστου, μεταξύ των οικισμών Ευαγγελισμός και Θύμι, όπου βρίσκεται ο αρχαιολογικός χώρος στον οποίο σώζονται τα ερείπια ενός οργανωμένου οικιστικού συνόλου. Στην τοποθεσία  υπάρχει μια μικρή αλλά πλούσια αμμουδιά.

Ιστορία 
Η χαράδρα της Αρχάμπολης, όπου είναι ορατά αρχαία ευρήματα που πιθανόν αποτελούσαν ίσως μια οργανωμένη πόλη ή απλώς ένα οικισμό μεταλλωρύχων και ο οποίος χρονολογείται απ΄τον 8ο έως 1ο αιώνα π.Χ και εγκαταλείφθηκε για άγνωστη αιτία κατά τη Ρωμαϊκή περίοδο. Επίσης η περιοχή λεηλατήθηκε από τον Μιθριδάτη το 80 π.Χ. 

Στην αρχαιότητα αποτελούσε ένα από τα μεταλλεία του Καφηρέα και ένας από τους αρχαιότερους οικισμούς στην περιοχή, η εξαφάνισή της οφείλεται, εκτός από το πέρασμα του χρόνου, σε διάφορα φυσικά αίτια.

Σήμερα αν και δεν είναι ιδιαίτερα γνωστή,είναι από της περιοχές του Καφηρέα που επισκέπτονται αρκετοί (για τα δεδομένα της περιοχής)-κυρίως για ψάρεμα - και από την Ελλάδα αλλά και από το εξωτερικό,και οφείλεται κυρίως στην όμορφη αλλά και πλούσια αμμουδιά που διαθέτει,αλλά και στο γεγονός ότι αποτελεί ένα ιδιαίτερο τοπίο.

Στην περιοχή υπάρχει μια μικρή Εκκλησία Άγιος Γεώργιος και γιόρταζε κατά παράδοση την πρώτη Κυριακή του Μάη.

Εξωτερικοί σύνδεσμοι 
 Κάβο Ντόρος

Νομός Εύβοιας
Ζαχαριά Εύβοιας

Η Ζαχαριά είναι ημιορεινός οικισμός του Δήμου Καρύστου της Περιφερειακής Ενότητας Εύβοιας. Έχει πληθυσμό 5 κατοίκους, σύμφωνα με την απογραφή του 2011. Βρίσκεται 53 χλμ βορειοανατολικά της Καρύστου στη νοτιοανατολική πλευρά του όρους Πρόκα. 

Απέχει 153 χλμ. από τη Χαλκίδα.

Ιστορία 
Η ίδρυση της Ζαχαριάς ανάγεται στη Βυζαντινή περίοδο και η ονομασία προήλθε από τον Καρυστινό ιππότη Λικάριο, ο οποίος είχε εγκαταστήσει το φρούριο του στην περιοχή κατά τον 13ο αιώνα. Οι κάτοικοι τον ονόμαζαν Ζαχαρία.

Γεωγραφία - Αξιοθέατα 
Το τοπίο του χωριού κυριαρχείται από το πράσινο και, κυρίως, από τα πλατάνια, ενώ η πηγή που υπάρχει στην περιοχή τροφοδοτεί τα γύρω χωριά που βρίσκονται στο εσωτερικό του ακρωτηρίου.

Στο χωριό υπάρχουν οι Ιεροί Ναοί της Υπαπαντής του Χριστού, των Αγίων Πάντων και της Αγίας Παρασκευής.

Χωριά του νομού Εύβοιας
Δήμος Καρύστου
Γιάννης Διαμαντίδης

Ο Γιάννης Διαμαντίδης είναι Έλληνας πολιτικός, βουλευτής και πρώην Υπουργός Θαλάσσιων Υποθέσεων, Νήσων και Αλιείας.

Βιογραφικό 
Ο Γιάννης Διαμαντίδης γεννήθηκε στη Νίκαια το 1948. Πατέρας του ήταν ο Δημήτρης Διαμαντίδης, ο οποίος υπήρξε επί ολόκληρες δεκαετίες βουλευτής της Β΄ Περιφέρειας Πειραιά, καθώς και επίτιμος πρόεδρος της Ένωσης Σμυρναίων Νικαίας. Η μητέρα του, Πολυξένη Λεοντιάδου, ήταν κόρη του γνωστού φαρμακοποιού της Νίκαιας, Χαράλαμπου Λεοντιάδη.

Είναι παντρεμένος με την Αλέκα Σεβαστού και έχει τρία παιδιά, τον Βασίλη, τον Δημήτρη και τον Κωνσταντίνο. Αποφοίτησε από το Γυμνάσιο Νικαίας και μετά φοίτησε στο Πανεπιστήμιο Αθηνών, στο τμήμα Πολιτικών και Οικονομικών Επιστημών.

Βρέθηκε μέσα στις τάξεις της Ελληνικής Δημοκρατικής Νεολαίας (ΕΔΗΝ) πριν από τη δικτατορία και πήρε μέρος στους αγώνες της σπουδάζουσας νεολαίας για την κατοχύρωση του 15% στην Παιδεία. Στην περίοδο της δικτατορίας ήταν παρών στα γεγονότα της Νομικής τον Φεβρουάριο και τον Μάρτιο του 1973 καθώς και στην εξέγερση του Πολυτεχνείου τον Νοέμβριο του 1973.

Ο Γιάννης Διαμαντίδης εκλεγόταν συνεχώς βουλευτής Β΄ Πειραιά από το 1989. Παρέμεινε βουλευτής μέχρι το 2012.

Έχει διατελέσει επίσης ως Πρόεδρος της Επιτροπής Μορφωτικών Υποθέσεων της Βουλής, στην οποία υπάγονται θέματα των Υπουργείων Πολιτισμού και Αθλητισμού, Εθνικής Παιδείας και Θρησκευμάτων και συμμετείχε αυτοδικαίως στην Εθνική Επιτροπή για τη διοργάνωση των Ολυμπιακών Αγώνων του 2004.

Υπήρξε πρόεδρος της Κοινοβουλευτικής Ομάδας Φιλίας Ελλάδας-Βραζιλίας, πρόεδρος της Κοινοβουλευτικής Επιτροπής Φιλίας με τις χώρες της Κεντρικής και Λατινικής Αμερικής, της Καραϊβικής και της Κούβας, μέλος της Επιτροπής Οικονομικών Υποθέσεων της Βουλής των Ελλήνων, της οποίας διετέλεσε πρόεδρος στην περίοδο 1994-96, και γραμματέας της Ειδικής Επιτροπής επί του Απολογισμού και του Γενικού Ισολογισμού του Κράτους.

Ως πρόεδρος της Επιτροπής Οικονομικών της Βουλής, συμμετείχε σε συνεδριάσεις της Επιτροπής Οικονομικών του Ευρωπαϊκού Κοινοβουλίου με αναλύσεις επί της πορείας της Ελληνικής Οικονομίας ενώ ήταν ο γενικός εισηγητής του ΠΑΣΟΚ για τον προϋπολογισμό του 1998.

Ο Γιάννης Διαμαντίδης συμμετέχει και στη Διακομματική Επιτροπή για την αντιμετώπιση των προβλημάτων που απασχολούν τα Άτομα με Αναπηρίες. Έχει συμμετάσχει σε διακομματικές αντιπροσωπείες στα Πατριαρχεία και σε Διεθνή Συνέδρια για το περιβάλλον. Είναι, επίσης, μέλος της Κοινοβουλευτικής Αντιπροσωπείας της Βορειοατλαντικής Συνέλευσης και συμμετέχει παράλληλα στην Αντιπροσωπεία της Βουλής στην Κοινοβουλευτική Συνέλευση του Συμβουλίου της Ευρώπης.

Εισηγήθηκε μαζί με άλλους Μικρασιάτες Βουλευτές για την καθιέρωση της 14ης Σεπτεμβρίου ως Ημέρας Μνήμης της γενοκτονίας των Ελλήνων της Μικράς Ασίας από το τουρκικό κράτος, η οποία έγινε ομόφωνα δεκτή από το Ελληνικό Κοινοβούλιο.

Διετέλεσε Υπουργός Θαλασσίων Υποθέσεων, Νήσων και Αλιείας στην Κυβέρνηση Γεωργίου Παπανδρέου 2009.

Παραπομπές

Πηγές 
 Προσωπική ιστοσελίδα του Γιάννη Διαμαντίδη μέσω archive

Βουλευτές εκλεγμένοι με το ΠΑΣΟΚ
Βουλευτές Β' Πειραιά
Έλληνες υπουργοί Θαλασσίων Υποθέσεων, Νήσων και Αλιείας
Κωνσταντίνος Γκιουλέκας

Ο Κωνσταντίνος Γκιουλέκας (γεννημένος στις 21 Δεκεμβρίου 1960) είναι Έλληνας  δημοσιογράφος, δικηγόρος, πολιτικός, βουλευτής Α' Θεσσαλονίκης με τη ΝΔ και πρώην Υφυπουργός Παιδείας και Θρησκευμάτων της Ελλάδας.

Βιογραφικά Στοιχεία
Ο Κωνσταντίνος Γκιουλέκας γεννήθηκε στη Θεσσαλονίκη.  Έχει έναν γιο τον Πέτρο – Γρηγόρη.

Αρχικά, αποκτά το πτυχίο της Νομικής και στη συνέχεια το πτυχίο των Πολιτικών Επιστημών και Δημοσίου Δικαίου του Αριστοτελείου Πανεπιστημίου Θεσσαλονίκης. Είναι κάτοχος μεταπτυχιακού διπλώματος στο Ποινικό Δίκαιο και υποψήφιος διδάκτορας στο Συνταγματικό Δίκαιο, στην έδρα της Πολιτικής Ιστορίας της Νομικής Σχολής του Αριστοτελείου Πανεπιστημίου Θεσσαλονίκης.

Επί κυβερνήσεως Κωνσταντίνου Καραμανλή διετέλεσε Υφυπουργός Εσωτερικών, υπεύθυνος σε θέματα μέσων μαζικής ενημέρωσης.
Μετά τις εσωκομματικές εκλογές του Νοεμβρίου 2009 και την εκλογή του Αντώνη Σαμαρά στη θέση του Προέδρου του κόμματος, διετέλεσε Γραμματέας Προγράμματος της ΝΔ, ως την ανακοίνωση της υποψηφιότητάς του για τη Δημαρχία της Θεσσαλονίκης τον Ιούλιο του 2010.

Μετά το πέρας των Δημοτικών και Περιφερειακών Εκλογών του Νοεμβρίου 2010 συμμετέχει στο Δημοτικό Συμβούλιο του Δήμου Θεσσαλονίκης ως επικεφαλής της μείζονος αντιπολίτευσης με την παράταξη «Ομάδα Δημιουργίας για τη Θεσσαλονίκη».
Αρχές του 2011 ορίστηκε αναπληρωτής Τομεάρχης Εξωτερικών στη ΝΔ και αναπληρωματικό μέλος της Πολιτικής Συνέλευσης του Ευρωπαϊκού Λαϊκού Κόμματος (ΕΛΚ).

Διετέλεσε εκπρόσωπος της ΝΔ στο Εθνικό Συμβούλιο Εξωτερικής Πολιτικής, υπήρξε Τομεάρχης Δικαιοσύνης της ΝΔ καθώς και μέλος σε πολλές Κοινοβουλευτικές Επιτροπές, και  μέλος της Ελληνικής Κοινοβουλευτικής Αντιπροσωπείας στην Κοινοβουλευτική Συνέλευση του ΝΑΤΟ.

Παράλληλα, υπήρξε Πρόεδρος της Ομάδας Φιλίας της Βουλής των Ελλήνων με το Κοινοβούλιο της Μεγάλης Βρετανίας, Γραμματέας της Ομάδας Φιλίας με το Κοινοβούλιο της Αλβανίας και Μέλος των Ομάδων Φιλίας της Βουλής των Ελλήνων με τα Εθνικά Κοινοβούλια των Η.Π.Α., Ιράν, Ισραήλ και Βουλγαρίας.

Είναι το τρίτο ιδρυτικό μέλος της Νεολαίας της Ν.Δ. στη Βόρειο Ελλάδα, μέλος της ΜΑΚΙ, μέλος της ΟΝΝΕΔ, μέλος της ΔΑΠ-ΝΔΦΚ από το 1974. Υπήρξε, επίσης, ιδρυτικό μέλος των Ειδικών Κομματικών Οργανώσεων (ΕΚΟ) Δικηγόρων και Πολιτιστικών Φορέων της Ν.Δ.

Διαγράφηκε στις 13 Φεβρουαρίου 2012 από τη ΝΔ μαζί με άλλους βουλευτές του κόμματος λόγω καταψήφισης του δεύτερου μνημονίου στήριξης, για να επανενταχθεί σε αυτή εκ νέου στις 3 Απριλίου του ίδιου χρόνου.

Παραπομπές

Εξωτερικοί σύνδεσμοι 
 Επίσημη ιστοσελίδα
 Προφίλ στον επίσημο ιστότοπο της Βουλής

Έλληνες νομικοί
Έλληνες δημοσιογράφοι
Βουλευτές Α' Θεσσαλονίκης
Βουλευτές εκλεγμένοι με τη Νέα Δημοκρατία
Δημοτικοί Σύμβουλοι ανά την Ελλάδα
Έλληνες υφυπουργοί Εσωτερικών
Έλληνες υφυπουργοί Παιδείας και Θρησκευμάτων
Δήμος Γεωργίου Καραϊσκάκη

Ο Δήμος Γεωργίου Καραϊσκάκη είναι δήμος της Περιφερειακής Ενότητας Άρτας της Περιφέρειας Ηπείρου. Ο δήμος συστάθηκε με τη συνένωση των προϋπαρχόντων δήμων Ηρακλείας, Καραϊσκάκη και Τετραφυλίας.

Πρωτεύουσα του δήμου είναι η Άνω Καλεντίνη και ιστορική πρωτεύουσα οι Πηγές Τετραφυλίας, όπου βρίσκεται η μαρτυρική Μονή Σέλτσου.

Δημοτικές ενότητες και τοπικές κοινότητες

Δήμαρχοι 
Νικόλαος Βασιλάκης 1η Ιαν. 1999-31 Δεκ. 2010
Δημήτριος Γαλλίκας 1η Ιαν. 2011 - 2014
Περικλής Μίγδος  1η Σεπτ. 2014- σήμερα (επανεξελέγη με ποσοστό 69,25% από τον πρώτο γύρο το 2019)

Παραπομπές

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Εξωτερικοί σύνδεσμοι 
  

Δήμοι της Περιφέρειας Ηπείρου
Δήμος Κεντρικών Τζουμέρκων

Ο Δήμος Κεντρικών Τζουμέρκων είναι δήμος της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Αγνάντων και Αθαμανίας και των κοινοτήτων Θεοδωριάνων και Μελισσουργών.

Διοικητική διαίρεση 
Ο δήμος αποτελείται αποκλειστικά από χωριά και πρωτεύουσά του είναι το Βουργαρέλι.

Δήμαρχοι 
2011-2019 Μαρίνος Γαρνέλης (επανεκλεγείς το 2014)
2019-σήμερα Χρήστος Χασιάκος

Παραπομπές

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Δήμου Κεντρικών Τζουμέρκων, eetaa.gr. Ανακτήθηκε: 19 Δεκεμβρίου 2017.
  

Δήμοι της Περιφέρειας Ηπείρου
Δήμος Νικολάου Σκουφά

Ο Δήμος Νικολάου Σκουφά είναι δήμος της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Αράχθου, Κομποτίου, Πέτα και της κοινότητας Κομμένου.

Έδρα του θα είναι η κωμόπολη Πέτα αλλά μεγαλύτερη περιοχή είναι το Κομπότι. Επίσης το Κομμένο έχει ορισθεί ως ιστορική έδρα του δήμου, λόγω της θηριωδίας που είχε υποστεί το 1943 από το γερμανικό στρατό κατοχής.

Διοικητική διαίρεση

Δήμαρχοι 
2011-2019    Ευστάθιος Γιαννούλης (επανεκλεγείς το 2014)
2019-σήμερα: Ροζίνα Βαβέτση

Παραπομπές

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Εξωτερικοί σύνδεσμοι
 

Δήμοι της Περιφέρειας Ηπείρου
Δήμος Νικολάου Σκουφά
Δήμος Δωδώνης

Ο Δήμος Δωδώνης είναι δήμος της Περιφερειακής Ενότητας Ιωαννίνων της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Αγίου Δημητρίου, Δωδώνης, Λάκκας Σουλίου, Σελλών και έδρα του είναι η Αγία Κυριακή. Πρόκειται για έναν από τους μεγαλύτερους γεωγραφικά δήμους της Π.Ε. Ιωαννίνων, με 56 Τοπικές Κοινότητες και περισσότερους από 120 οικισμούς.

Στο Δήμο βρίσκεται ένας από τους σπουδαιότερους αρχαιολογικούς χώρους. Πρόκειται για τον αρχαιολογικό χώρο της Δωδώνης, με το μεγαλύτερο σωζόμενο θέατρο και το αρχαιότερο ιερό- μαντείο των Ελλήνων. Τα τελευταία χρόνια βρίσκονται σε εξέλιξη εργασίες αναστήλωσης από την Εφορεία Αρχαιοτήτων Ιωαννίνων.

Επίσης, από τα βουνά του Σουλίου στον Δήμο Δωδώνης και την Τοπική Κοινότητα Σιστρουνίου, πηγάζει ο μυθικός ποταμός Αχέροντας, ενώ στην Τοπική Κοινότητα Σεριζιανών βρίσκονται οι Πύλες του Άδη. Ο Δήμος χαρακτηρίζεται για το πλήθος των Βυζαντινών και μεταβυζαντινών εκκλησιών και μοναστηριών, τα οποία διατηρούν μέχρι σήμερα το μεγαλείο τους. 

Ο Δήμος Δωδώνης περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς:



Κοινοτάρχες 
...
1979-1982 Νικόλαος Γκούμας
1983-1986 Αλέξανδρος Νούσιας
1987-1990 Γεώργιος Λάππας
1991-1998 Παναγιώτης Μπούκας

Πηγή:  ΕΕΤΑΑ

Δήμαρχοι 
1999-2002 Γεώργιος Παπαδιαμάντης
2003-2006 Δημήτριος Θέμελης
2007-2010 Ιωάννης Μπούκας
2011-2014 Κωνσταντίνος Κατσανάκης
2014-σήμερα: Χρήστος Ντακαλέτσης (επανεκλογή το 2019)

Πηγή: ΕΕΤΑΑ

Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Παραπομπές

Εξωτερικοί σύνδεσμοι
 

 

nl:Dodoni
Δήμος Ζαγορίου

Ο Δήμος Ζαγορίου είναι Δήμος της Περιφερειακής Ενότητας Ιωαννίνων, στην Περιφέρεια Ηπείρου, ο οποίος συστάθηκε το 2011, από τη συνένωση των προϋπαρχόντων Δήμων, Κεντρικού Ζαγορίου, Ανατολικού Ζαγορίου και Τύμφης και των Κοινοτήτων, Βοβούσης και Παπίγκου.

Ο Δήμος αποτελείται αποκλειστικά από χωριά, τα καλούμενα Ζαγοροχώρια. Έδρα του είναι οι Ασπράγγελοι και έχει πληθυσμό 3.804 κατοίκους, σύμφωνα με την Απογραφή του 2011:

Διοικητική διαίρεση

Δημοτική Ενότητα Κεντρικού Ζαγορίου 
Έδρα: Ασπράγγελοι - Πληθυσμός: 1.008 κάτοικοι (Απογραφή 2011)

Δημοτική Ενότητα Ανατολικού Ζαγορίου 
Έδρα: Μηλιωτάδες - Πληθυσμός: 1.476 κάτοικοι (Απογραφή 2011)

Δημοτική Ενότητα Τύμφης 
Έδρα: Τσεπέλοβο - Πληθυσμός: 908 κάτοικοι (Απογραφή 2011)

Δημοτική Ενότητα Βοβούσης 
Έδρα: Βοβούσα - Πληθυσμός: 118 κάτοικοι (Απογραφή 2011)

Δημοτική Ενότητα Παπίγκου 
Έδρα: Πάπιγκο - Πληθυσμός: 294 κάτοικοι (Απογραφή 2011)

Διατελέσαντες Δήμαρχοι

Εξωτερικοί σύνδεσμοι 

 Δήμος Ζαγορίου (ιστοσελίδα Δήμου Ζαγορίου)
 Διοικητικές μεταβολές Δήμου Ζαγορίου (Ε.Ε.Τ.Α.Α.)
Ζαγοροχώρια: 46 πανέμορφα χωριά σκαρφαλωμένα στα βουνά των Ιωαννίνων (ΤΙ ΛΕΣ ΤΩΡΑ;)
Ζαγοροχώρια: Τα 46 στολίδια της Ηπείρου (web-Greece.gr)
Τόπος - Ιστορία Ζαγορίου (GREEK GASTRONOMY guide)
Ζαγοροχώρια: Χωριά και γεφύρια γεμάτα ιστορία (Happy Traveller)
ΚΑΛΥΤΕΡΟΙ ΠΡΟΟΡΙΣΜΟΙ - ΖΑΓΟΡΟΧΩΡΙΑ (autotriri-touring.gr)
Ζαγόρι (Discover Greece)

Παραπομπές

Χάρτης 

Δήμος Ζαγορίου
Δήμος Ηγουμενίτσας

Ο Δήμος Ηγουμενίτσας είναι Δήμος της Περιφερειακής Ενότητας Θεσπρωτίας και υπάγεται στην Περιφέρεια Ηπείρου, της Αποκεντρωμένης Διοίκησης Ηπείρου - Δυτικής Μακεδονίας. Συστάθηκε το 2011 με το Πρόγραμμα «Καλλικράτης», από τη συνένωση των προϋπαρχόντων, από το 1999, με το Σχέδιο «Καποδίστριας», Δήμων Ηγουμενίτσης, Μαργαριτίου, Παραποτάμου, Συβότων και της Κοινότητας Πέρδικας. Πρωτεύουσά του είναι η Ηγουμενίτσα και ο πληθυσμός του είναι 26.389 κάτοικοι, σύμφωνα με την Απογραφή του 2011.

Διοικητική διαίρεση

Δημοτική Ενότητα Ηγουμενίτσης

Δημοτική Ενότητα Μαργαριτίου

Δημοτική Ενότητα Παραποτάμου

Δημοτική Ενότητα Συβότων

Δημοτική Ενότητα Πέρδικας

Διοικητικές μεταβολές

Διατελέσαντες Δήμαρχοι

Εξωτερικοί σύνδεσμοι
 Δήμος Ηγουμενίτσας (Επίσημος Ιστότοπος)

Παραπομπές

Χάρτης περιοχής 

Δήμοι της Περιφέρειας Ηπείρου
Δήμοι του νομού Θεσπρωτίας
Δήμος Ηγουμενίτσας
Δήμος Φιλιατών

Ο Δήμος Φιλιατών είναι Δήμος της Περιφερειακής Ενότητας Θεσπρωτίας, στην Περιφέρεια Ηπείρου, ο οποίος συστάθηκε το 2010, με το Πρόγραμμα «Καλλικράτης» και λειτουργεί από την 01-01-2011, από τη συνένωση των προϋπαρχόντων Δήμων, που συστάθηκαν το 1997, με το Σχέδιο «Καποδίστριας» και λειτούργησαν από την 01-01-1999, μέχρι 31-12-2010, Δήμος Φιλιατών και Δήμος Σαγιάδας, οι οποίοι αποτέλεσαν στη συνέχεια, τη Δημοτική Ενότητα Φιλιατών, με έδρα τους Φιλιάτες και τη Δημοτική Ενότητα Σαγιάδας, με έδρα το Ασπροκκλήσι. Προϋπήρχε σαν Δήμος επίσης, από το 1947. Έδρα του Δήμου είναι οι Φιλιάτες και ο πληθυσμός του είναι 7.909 κάτοικοι, σύμφωνα με την Απογραφή του 2011.

Διατελέσαντες Δήμαρχοι

Εξωτερικοί σύνδεσμοι 

 Δήμος Φιλιατών (Ιστότοπος του Δήμου Φιλιατών)
Διοικητικές μεταβολές Δήμου Φιλιατών (Ε.Ε.Τ.Α.Α.)

Διοικητική διαίρεση

Δήμος Φιλιατών

Δημοτική Ενότητα Φιλιατών

Δημοτική Ενότητα Σαγιάδας

Παραπομπές

Χάρτης

Δήμοι της Περιφέρειας Ηπείρου
Δήμος Φιλιατών
Αντρέ Μασσενά

Ο Αντρέ Μασσενά (André Masséna, 6 Μαΐου 1758 – 4 Απριλίου 1817) ήταν Γάλλος στρατιωτικός, ενώ αργότερα κατά τη διάρκεια της βασιλείας του Ναπολέοντα, στρατάρχης. Ήταν επίσης πρίγκιπας του Έσλινγκ. Πολέμησε στους Ναπολεόντιους Πολέμους και στους Πολέμους της Γαλλικής Επανάστασης. Ήταν ένας από τους δεκαοχτώ στρατάρχες του Ναπολέοντα Α΄.

Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Νότιο πυλώνα, Στήλη 23).

Παραπομπές

Εξωτερικοί σύνδεσμοι
 Захаров С. «Маршалы Наполеона. Массена»

Γάλλοι στρατιωτικοί
Στρατάρχες της Γαλλίας
Ονόματα χαραγμένα στην Αψίδα του Θριάμβου
Στρατάρχες της Πρώτης Γαλλικής Αυτοκρατορίας
Δήμος Πάργας

Ο Δήμος Πάργας είναι Δήμος της Περιφερειακής Ενότητας Πρέβεζας στην Περιφέρεια Ηπείρου, ο οποίος συστάθηκε το 2010 με το Πρόγραμμα «Καλλικράτης», από τη συνένωση των 2 προϋπαρχόντων Δήμων, Πάργας και Φαναρίου, οι οποίοι είχαν συσταθεί το 1997 με το Σχέδιο «Καποδίστριας» και αποτέλεσαν στη συνέχεια τις Δημοτικές Ενότητες του Δήμου. Έδρα του Δήμου είναι το Καναλλάκι και ιστορική έδρα, η Πάργα.

Διοικητική διαίρεση

Διατελέσαντες Δήμαρχοι

Εξωτερικοί σύνδεσμοι 
 Δήμος Πάργας

Παραπομπές 

Δήμοι της Περιφέρειας Ηπείρου
Δήμοι του νομού Πρέβεζας
Περιφερειακή Ενότητα Δράμας

Η  Περιφερειακή Ενότητα Δράμας (Π.Ε. Δράμας) δημιουργήθηκε το 2011 ως αποτέλεσμα του Προγράμματος Καλλικράτης και αντικατέστησε την προηγούμενη διοικητική μονάδα του Νομού Δράμας. Είναι μία από τις 74 περιφερειακές ενότητες της τοπικής αυτοδιοίκησης, οι οποίες αποτελούν υποδιαιρέσεις των περιφερειών. Υπάγεται διοικητικά στην Περιφέρεια Ανατολικής Μακεδονίας και Θράκης.

Η Π.Ε. Δράμας δεν υπέστη κάποια αλλαγή στα διοικητικά της όρια, με την αμετάβλητη έκτασή της να κατατάσσεται στην 12η θέση. Πληθυσμιακά καταλαμβάνει την 36η θέση και, όσον αφορά στην πυκνότητα πληθυσμού, βρίσκεται στην 63η θέση, επί συνόλου των 74 περιφερειακών ενοτήτων.

Παραπομπές

Δείτε επίσης
 Διοικητική διαίρεση Περιφερειακής Ενότητας Δράμας
Περιφερειακή Ενότητα Ημαθίας

Η Περιφερειακή Ενότητα Ημαθίας (Π.Ε. Θεσσαλονίκης) δημιουργήθηκε το 2011 ως αποτέλεσμα του Προγράμματος Καλλικράτης και αντικατέστησε την προηγούμενη διοικητική μονάδα του Νομού Ημαθίας. Είναι μία από τις 74 περιφερειακές ενότητες της τοπικής αυτοδιοίκησης, οι οποίες αποτελούν υποδιαιρέσεις των περιφερειών. Υπάγεται διοικητικά στην Περιφέρεια Κεντρικής Μακεδονίας.

Η Π.Ε. Ημαθίας δεν υπέστη κάποια αλλαγή στα διοικητικά της όρια, με την αμετάβλητη έκτασή της να κατατάσσεται στην 36η θέση. Πληθυσμιακά καταλαμβάνει την 24η θέση και, όσον αφορά στην πυκνότητα πληθυσμού, βρίσκεται στην 18η θέση, επί συνόλου των 74 περιφερειακών ενοτήτων.

Παραπομπές

Δείτε επίσης
 Διοικητική διαίρεση Περιφερειακής Ενότητας Ημαθίας
Δήμος Ελευσίνας

Ο Δήμος Ελευσίνας είναι δήμος της Περιφέρειας Αττικής που συστάθηκε με το σχέδιο Καλλικράτης από την συνένωση του προϋπάρχοντος δήμου Ελευσίνας και της κοινότητας Μαγούλας. Η έκτασή του νέου δήμου είναι 36,589 τ.χλμ και ο πληθυσμός του 29.902 κάτοικοι σύμφωνα με την απογραφή του 2011. Έδρα του δήμου είναι η Ελευσίνα

Δημοτικές εκλογές

2019 
Στις δημοτικές εκλογές του 2019 δήμαρχος εκλέχθηκε ο Αργύριος Οικονόμου, με ποσοστό 54,64% από τον πρώτο γύρο.

2014 
Στις δημοτικές εκλογές του 2014 δήμαρχος εξελέγη ο Γεώργιος Τσουκαλάς, με ποσοστό 64,06%.

2010 
Στις δημοτικές εκλογές του 2010, που διεξήχθησαν στις 7 Νοεμβρίου, προηγήθηκε στον πρώτο γύρο ο  Γεώργιος Αμπατζόγλου, με ποσοστό 38,85%

Εκλογές 2019 
Στης δημοτικές εκλογές του 2019 δήμαρχος εξελέγη ο Αργύρης οικονόμου με ποσοστό 54,64% ενω ο Γεώργιος 
Τσουκαλάς βγήκε δεύτερος με ποσοστό 30,70%.

Δήμαρχοι Ελευσίνας 
1835-1912: Δήμαρχοι Ελευσίνος
1912-1935 Κοινοτάρχες Ελευσίνας
1935-1943 Γεώργιος Παύλου (1899-1965), Πρόεδρος της Κοινότητας
1945 Γεώργιος Παύλου (1899-1965) Πρώτος δήμαρχος, διορισμένος.
1959-1964 Γεώργιος Παύλου (1899-1965) Αιρετός δήμαρχος. Από τους ιδρυτές του Πανελευσινιακού (1931). Υπηρέτησε ως πρόεδρος της Κοινότητας και αργότερα ως δήμαρχος.
1964-1967 Ηρακλής Τάχας (πρώτος αριστερός δήμαρχος Ελευσίνας)
1967-197? Κωνσταντίνος Αθ. Πανταζής (διορισμένος, με αναπληρωτή το Σταύρο Σταμ. Μαμαλούκο).''
1975-1986 Μιχαήλ Λεβέντης
1987-1994 Περικλής Παπαπέτρου
1995-2002 Γεώργιος Γεωργόπουλος
2003-2011 Γεώργιος Αμπατζόγλου  Απεβίωσε εν ενεργεία στις 23 Οκτωβρίου 2011.
2011-2014 Γεώργιος Τσουκαλάς
2014-2019 Γεώργιος Τσουκαλάς
2019-     Αργύρης Οικονόμου

Εξωτερικοί σύνδεσμοι 
 http://www.eleusina.gr/

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης
ΕΕΤΑΑ - Αποτελέσματα δημοτικών εκλογών, 1978-σήμερα.

Παραπομπές
Περιφερειακή Ενότητα Χίου

Η Περιφερειακή Ενότητα Χίου, είναι μία από τις 74 περιφερειακές ενότητες της Ελλάδας. Διοικητικά ανήκει στην Περιφέρεια Βορείου Αιγαίου.

Η Περιφερειακή Ενότητα Χίου αποτελείται από τα νησιά Χίος, Ψαρά, Αντίψαρα και Οινούσσες. Διοικητικά, μαζί με τα νησιά Οινούσσες και Ψαρά, αποτελεί το Νομό Χίου, με πληθυσμό που φθάνει τους 52.600 κατοίκους (Απογραφή 2011). Πρωτεύουσα του Νομού είναι η πόλη της Χίου, που λέγεται και Χώρα. 

Πρωτεύουσα της Περιφερειακή Ενότητας είναι, επίσης, η πόλη της Χίου.

Διοικητική διαίρεση 
Η Περιφερειακή Ενότητα Χίου διαιρείται διοικητικά σε τρεις δήμους: 
Δήμος Χίου
Δήμος Οινουσσών
Δήμος Ψαρών
Ο μεγαλύτερος σε έκταση είναι ο Δήμος Χίου, καταλαμβάνοντας όλο το ομώνυμο νησί, και πληθυσμιακά είναι , επίσης, ο μεγαλύτερος δήμος της Περιφερειακής Ενότητας.

Για πλήρη κατάλογο των πόλεων και οικισμών της Περιφερειακής Ενότητας, δείτε επίσης Διοικητική διαίρεση Περιφερειακής Ενότητας Χίου.

Διατελέσαντες Αντιπεριφερειάρχες

Τοπικά προϊόντα
Τα κύρια προϊόντα που εξάγει είναι η μαστίχα, το λάδι, τα σύκα και το κρασί, ενώ έχει διεθνή φήμη για το μέγεθος και την ποιότητα της ναυτιλίας της.

Η Χίος είναι ένα ευλογημένο νησί, με πλούσιο έδαφος και άριστο μεσογειακό κλίμα το οποίο ευνοεί την παραγωγή πολλών, διαφορετικών και ποιοτικών προϊόντων.

Πρωταγωνιστικό ρόλο έχει η μαστίχα. Τσίχλες, ούζο, λικέρ, καραμέλες, πολλά και διάφορα γλυκά, είδη προσωπικής περιποίησης, αρώματα, καλλυντικά & μακιγιάζ, αρωματικά φυσικά σαπούνια και κεριά και ότι άλλο βάζει ο νους σας, πάντα με το μεθυστικό, θεραπευτικό άρωμα της και τις μαγικές της ιδιότητες.

Η Χίος έχει μεγάλη παράδοση στην ποτοποιία και σήμερα δεκάδες οικογενειακές επιχειρήσεις, που περνάνε τη γνώση τους από γενιά σε γενιά, παράγουν εκλεκτά ούζα, αρωματικά λικέρ και δυνατή σούμα (είδος τσίπουρου που βγαίνει από απόσταξη σύκων).

Εξωτερικοί σύνδεσμοι
Επίσημος ιστότοπος Περιφερειακής Ενότητας Χίου

Χιου
Άννα Νταλάρα

Η Άννα Νταλάρα-Ραγκούση είναι Ελληνίδα πολιτικός και μουσικός παραγωγός.

Βιογραφικό
Γεννήθηκε το 1954 στην Αθήνα. Σπούδασε στο Φυσιογνωστικό του Πανεπιστημίου Αθηνών αλλά ασχολήθηκε σχεδόν από την αρχή με την παραγωγή συναυλιών και άλλων μουσικών εκδηλώσεων. Εξελέγη Βουλευτής Β' Αθηνών με το ΠΑΣΟΚ το 2009 και από τον Σεπτέμβριο 2010 μέχρι τον Ιούνιο του 2011 ήταν Υφυπουργός Εργασίας και Κοινωνικής Ασφάλισης.

Είναι παντρεμένη από το 1982 με τον τραγουδιστή Γιώργο Νταλάρα, με τον οποίο απέκτησε μια κόρη. Επίσης είναι εξαδέλφη του πρώην Υπουργού Εσωτερικών Γιάννη Ραγκούση.

Έχει έντονη δραστηριότητα στην Ύπατη Αρμοστεία του ΟΗΕ για τους Πρόσφυγες (UNHCR) και σε άλλες ΜΚΟ.

Παραπομπές

Πηγές
 Προσωπική ιστοσελίδα της Άννας Νταλάρα
 Βιογραφικό της Άννας Νταλάρα στο pasok.gr
 Βιογραφικό της Άννας Νταλάρα στην Ελευθεροτυπία
 Γεωργιάννα Νταλάρα

Βουλευτές Β' Αθηνών
Βουλευτές εκλεγμένοι με το ΠΑΣΟΚ
Έλληνες υφυπουργοί Εργασίας
Λιμένας Θάσου

Ο Λιμένας Θάσου ή Θάσος είναι κωμόπολη του ομώνυμου νησιού κτισμένη στο μυχό ενός κόλπου, ανάμεσα στα ακρωτήρια του Εβραιοκάστρου και του Παχύ. Χαρακτηρίζεται ως το εμπορικό και διοικητικό κέντρο του νησιού. Αποτελεί την έδρα του δήμου Θάσου. Ο πληθυσμός του ήταν 3.234 κάτοικοι, κατά την απογραφή του 2011. Από το Λιμένα ξεκινούν οι λεωφορειακές συγκοινωνίες (ΚΤΕΛ) του νησιού, ενώ υπάρχουν υποκαταστήματα ΟΤΕ και ΕΛΠΑ. Αποτελεί τόπο με αρχαιολογικό πλούτο, ενώ στον Λιμένα λειτουργεί επίσης το Αρχαιολογικό Μουσείο Θάσου.

Αθλητισμός 
Η κωμόπολη διαθέτει χώρους άθλησης, όπως το Δημοτικό Κλειστό Γυμναστήριο Θάσου και το Δημοτικό Στάδιο Θάσου, στους οποίους, εκτός από αθλητικά γεγονότα, πραγματοποιούνται και άλλες δράσεις.

Τα πρώτα ποδοσφαιρικά σωματεία της περιοχής ήταν ο «Θασιακός» και ο «Θεαγένης». Το 1969, τα δύο σωματεία ένωσαν τις δυνάμεις τους ιδρύοντας το σύλλογο Α.Ο. Θεαγένης Θάσου.

Το 2005 ιδρύθηκε ο σύλλογος «Α.Ο. Ανδροσθένης Θάσου», ο οποίος πήρε την ονομασία του από τον φυσιοδίφη Ανδροσθένη. Δραστηριοποιείται στην πετοσφαίριση.

Εικόνες

Παραπομπές

Εξωτερικοί σύνδεσμοι 

 Επίσημη ιστοσελίδα δήμου Θάσου

Δήμος Θάσου
Αλέν Ρομπέρ

Ο Αλέν Ρομπέρ (Alain Robert, γεννηθείς ως Ρομπέρ Αλέν Φιλίπ στις 7 Αυγούστου 1962), είναι Γάλλος αναρριχητής από την  Ντιζουάν (Digoin), Σαόν-ε-Λουάρ (Saône-et-Loire), Βουργουνδία. Γνωστός ως ο «Γάλλος Σπάιντερμαν» ή η «Ανθρώπινη Αράχνη» ο Ρομπέρ έγινε διάσημος για τις αναρριχήσεις του σε ουρανοξύστες.

Επισκόπηση 
Ο Ρομπέρ έχει αναρριχηθεί σε 85 γιγάντιες κατασκευές, ανάμεσα στις οποίες περιλαμβάνονται πολλά από τα υψηλότερα κτήρια στον κόσμο. Στις περισσότερες αναρριχήσεις του χρησιμοποιεί ως μέσο προώθησης και ασφάλισης μόνο τα χέρια και τα πόδια του, ένα είδος αστικής ελεύθερης μοναχικής αναρρίχησης. 
Ο Ρομπέρ ξεκίνησε την αναρρίχηση σε νεαρή ηλικία, σκαρφαλώνοντας στα βράχια της περιοχής του. Ασχολήθηκε με το μπούλντερινγκ από την ηλικία των 12 ετών όταν τυχαία κλειδώθηκε από τους γονείς του έξω από το διαμέρισμα. Αντί να τους περιμένει να επιστρέψουν σκαρφάλωσε το οκταόροφο κτήριο για να μπει από την ανοικτή μπαλκονόπορτα. 

Το 1982 είχε δύο ατυχήματα, το πρώτο τον Ιανουάριο στην ηλικία των 19 ετών και το δεύτερο τον Σεπτέμβριο. Και στις δύο περιπτώσεις η έπεσε σχεδόν από τα 15m. Υπέστη πολλαπλά κατάγματα εξαιτίας των οποίων απέκτησε ίλιγγο. Οι γιατροί θεώρησαν πως είχε 60% αναπηρία και του είπαν ότι δε θα μπορούσε πλέον να αναρριχηθεί. Μέσα σε 6 μήνες αναρριχήθηκε και πάλι. Συνέχισε να αναρριχάται σε όλο και δυσκολότερα πεδία, βελτιώνοντας τις ικανότητές του, με κορύφωση τις Γαλλικές Άλπεις, πριν στραφεί οριστικά στην αστική αναρρίχηση και τις κτηριακές κατασκευές. 

Ωστόσο, επειδή οι αρχές υπό κανονικές συνθήκες δεν του δίνουν άδεια για αναρρίχηση στα κτήρια, ο Ρομπέρ συνήθως ξεκινά την αναρρίχηση κατά την αυγή. Επειδή οι αναρριχήσεις του συγκεντρώνουν τα βλέμματα των περαστικών, που σταματούν για να τον παρακολουθήσουν, και φυσικά της αστυνομίας, ο Ρομπέρ έχει συλληφθεί αρκετές φορές και σε αρκετές χώρες. Στις περισσότερες των περιπτώσεων απαλλάσσεται χωρίς ιδιαίτερες κατηγορίες.

Σημειώσεις παραπομπές

Δικτυακοί τόποι 
 Alain Robert's Movie The Legend OF the Spider-Man Breaking news
 Official Website – χρειάζεται Macromedia Flash.
 Watch out - Spiderman's about! - Συνέντευξη με τον Alain Robert στο jeremyjosephs.com
 Alain Robert Συνέντευξη στο buildering.net Φωτογραφίες από τον επίσημο ιστότοπο (προσβάσιμο χωρίς Flash)
 Τελευταίο video του Alain Robert που αναρριχάται στο κτήριο των New York Times
 Φωτογραφίες του Spiderman Alain Robert καθώς αναρριχάται τους δίδυμους πύργους Petronas στη Μαλαισία
 Φωτογραφίες του Spiderman Alain Robert καθώς αναρριχάται κτήριο του Abu Dhabi
 Η Κίνα θέλει τον 'Spiderman' πίσω.

Γάλλοι αναρριχητές
Τέιδε

Το Τέιδε (στα ισπανικά: Teide) είναι ηφαίστειο που βρίσκεται στο νησί Τενερίφη (Κανάρια νησιά, Ισπανία). Με ύψος 3.718 μέτρα πάνω από την επιφάνεια της θάλασσας και πάνω από 7.000 μέτρα πάνω από το θαλάσσιο πυθμένα, είναι η υψηλότερη κορυφή στην Ισπανία και το τρίτο μεγαλύτερο ηφαίστειο στον κόσμο μετρώντας από τη βάση του, μετά τα Μάουνα Κέα και Μάουνα Λόα, που βρίσκονται στο νησί της Χαβάης.

Γεωλογία 

Υπάρχουν στοιχεία της αρχαίας έκρηξης (περίπου 150.000 χρόνια πριν), που σημάδεψε το παρόν ανάγλυφο του νησιού. Το Τέιδε είναι ενεργό ηφαίστειο του οποίου η τελευταία δραστηριότητα σημειώθηκε το 1909 και αποτελεί το σύμβολο του νησιού.

Τελευταίες μελέτες έχουν δείξει ότι στο μέλλον θα υπάρξει κάποια βίαιη έκρηξη του Τέιδε, καθώς επίσης ότι το ηφαίστειο έχει παρόμοια δομή με αυτήν του Βεζούβιου και της Αίτνας.

Μυθολογία 
Το μέγεθος του βουνού και η επιβλητική παρουσία του, έκανε τους αυτόχθονες κατοίκους "Γκουάχες" να του δώσουν μια μυθολογική διάσταση, παρόμοια με του Ολύμπου για τους Αρχαίους Έλληνες.
 
Σύμφωνα με το μύθο, ο δαίμονας Γκουαγιότα απήγαγε τον θεό του ήλιου και του φωτός Μαχέκ και τον φυλάκισε μέσα στο βουνό καταδικάζοντας τον κόσμο στο σκοτάδι. Οι πιστοί ζήτησαν βοήθεια από τον υπέρτατο θεό Ατσαμάν και αυτός πολέμησε με τον Γκουαγιότα έτσι ώστε ο Μαχέκ να απελευθερωθεί από τα έγκατα του Τέιδε δημιουργώντας τον κρατήρα του.

Εθνικό Πάρκο 
Το ηφαίστειο και ο περιβάλλων χώρος του εμπεριέχονται στο Εθνικό Πάρκο του Τέιδε, και από το 2007 αποτελεί Μνημείο Παγκόσμιας Κληρονομιάς της Εκπαιδευτικής Επιστημονικής και Πολιτιστικής Οργάνωσης των Ηνωμένων Εθνών.

Είναι το πιο συχνά επισκέψιμο πάρκο στην Ισπανία, και τις Κανάριες Νήσους, και ένα από τα πιο συχνά επισκέψιμα στον κόσμο. Το τοπίο του Τέιδε αποτελεί συχνά ιδανικό σκηνικό για γυρίσματα ταινιών. Το Εθνικό Πάρκο του Τέιδε θεωρείται επίσης ένας από τους δώδεκα θησαυρούς της Ισπανίας. Το 2016, τον επισκέφτηκαν από 4.079.823 επισκέπτες και τουρίστες την επίτευξη ενός υψηλού ρεκόρ. 

Τον χειμώνα μπορεί να καλυφθεί με χιόνι, ενώ ο καλύτερος τρόπος για να φτάσει ο επισκέπτης στο υψηλότερο σημείο της κορυφής είναι με το τελεφερίκ.

Στο δημοφιλή πολιτισμό 
Ένα μεγάλο μέρος της αμερικανικής ταινίας Η οργή των Τιτάνων γυρίστηκε εδώ.

Φωτογραφίες

Παραπομπές

Εξωτερικοί σύνδεσμοι 

 Εθνικό Πάρκο του Τέιδε. Δίκτυο Εθνικών Πάρκων στην Ισπανία

Κανάριες νήσοι
Βουνά της Ισπανίας
Κανάριες νήσοι
Μνημεία Παγκόσμιας Κληρονομιάς στην Ισπανία
Νικόλαος Σβίγγος

Ο Νικόλαος Σβίγγος είναι Έλληνας πολιτικός και γιατρός. Διετέλεσε δήμαρχος Θηβαίων τις περιόδους 1990 με 1994 και 2000 με 2010.

Βιογραφικά στοιχεία

Πρώτα χρόνια και σπουδές 
Γεννήθηκε το 1952 στη Θήβα, όπου και τελείωσε το δημοτικό σχολείο, το γυμνάσιο και το λύκειο. Το 1979 αποφοίτησε από την Ιατρική Σχολή του Πανεπιστημίου Αθηνών. Το 1983 διορίσθηκε στο Γ’ Θεραπευτήριο ΙΚΑ της Αθήνας, όπου ολοκλήρωσε την ειδίκευση του στην Παθολογία το 1985. Υπήρξε αθλητής  στίβου της Εθνικής Ομάδας και πρόεδρος του Ομίλου Αντισφαίρισης Θήβας. Έκτοτε ζει μόνιμα και εργάζεται στη Θήβα.

Πολιτική σταδιοδρομία 
Στις δημοτικές εκλογές του 1990, εκλέχθηκε δήμαρχος Θηβαίων, εξασκώντας παράλληλα και το επάγγελμά του. Στις δημοτικές εκλογές του 2006, επανεκλέχθηκε δήμαρχος με την στήριξη του Πανελληνίου Σοσιαλιστικού Κινήματος, λαμβάνοντας 6.504 ψήφους και ποσοστό 51,79%. Στις αυτοδιοικητικές εκλογές του 2010, έθεσε ξανά υποψηφιότητα για τον δήμο Θηβαίων, αλλά ηττήθηκε από τον Σπύρο Νικολάου.

Παραπομπές

Πηγές
Δημοτικές εκλογές Δήμου Θηβαίων, 2006

Έλληνες ιατροί του 20ου αιώνα
Έλληνες πολιτικοί-επέκταση
Δήμαρχοι της Θήβας
Λήμματα που χρειάζονται παραπομπές
Λήμματα που χρειάζονται παραπομπές από 01/2013
Έλληνες ιατροί του 21ου αιώνα
Γιώργος Νικητιάδης

Ο Γιώργος Νικητιάδης είναι Έλληνας δικηγόρος και πολιτικός.

Βιογραφικό 
Γεννήθηκε το 1953 στη Νέα Υόρκη (ΗΠΑ) με καταγωγή από τη Νίσυρο. 

Σπούδασε Νομική στο Εθνικό και Καποδιστριακό Πανεπιστήμιο Αθηνών και συνέχισε τις σπουδές του με μεταπτυχιακό στις διεθνείς σχέσεις, την εγκληματολογία και τη σωφρονιστική από το Πανεπιστήμιο της Νέας Υόρκης, όπου και διετέλεσε Αντιπρόεδρος της Συνοµοσπονδίας Ελλήνων Φοιτητών. Εκεί εργάστηκε στην Ελληνική εφημερίδα "Πρωινή".

Το 1981 επέστρεψε στην Ελλάδα και άσκησε δικηγορία, ενώ σήμερα είναι δικηγόρος παρ' Αρείω Πάγω. Στο διάστημα 2001-2002 διετέλεσε Γενικός Γραµµατέας Δηµόσιας Διοίκησης του Υπουργείου Εσωτερικών. Είναι μέλος του Εθνικού Συμβουλίου του ΠΑΣΟΚ.

Το 2007 εξελέγη βουλευτής Δωδεκανήσου με το ΠΑΣΟΚ και επανεξελέγη το 2009. Από το Μάιο 2010 μέχρι και το Νοέμβριο 2011 ήταν υφυπουργός Τουρισμού στην κυβέρνηση Γεωργίου Παπανδρέου 2009, αντικαθιστώντας την παραιτηθείσα Άντζελα Γκερέκου. Παρέμεινε στην ίδια θέση και στην κυβέρνηση Λουκά Παπαδήμου.

Στις ευρωεκλογές 2019 είναι υποψήφιος με το Κίνημα Αλλαγής.

Είναι παντρεµένος µε την Γεωργία Ιατρού-Νικητιάδη και έχουν μια κόρη. Έχει εκδώσει το βιβλίο «Τουρισμός, Δώδεκα Θέσεις, Δωδεκάνησος, Δώδεκα Όνειρα».

Παραπομπές

Πηγές 
 Προσωπική ιστοσελίδα του Γιώργου Νικητιάδη
 Βιογραφικό του Γιώργου Νικητιάδη στο Υπουργείο Πολιτισμού
 Βιογραφικό του Γιώργου Νικητιάδη στη Βουλή

Έλληνες υφυπουργοί Πολιτισμού και Τουρισμού
Βουλευτές Δωδεκανήσου
Βουλευτές εκλεγμένοι με το ΠΑΣΟΚ
Έλληνες δικηγόροι
Ποταμιά Θάσου

Για οικισμούς της Ελλάδας με το ίδιο όνομα δείτε: Ποταμιά 

Η Ποταμιά είναι πεδινός οικισμός της νήσου Θάσου σε υψόμετρο 110 μέτρων

Γεωγραφία 
Η Ποταμιά βρίσκεται στα ανατολικά του νησιού και απέχει 10,5 χλμ. ΝΑ. από την πόλη της Θάσου. Σύμφωνα με την απογραφή του 2011, έχει 1.383 μόνιμους κατοίκους. Το χωριό είναι χτισμένο στην πλαγιά του όρους Υψάριο, του ψηλότερου όρους του νησιού. Σε πολλά σημεία του χωριού, έχουν διατηρηθεί πετρόκτιστες κατοικίες. Επίσης, στον οικισμό υπάρχει το παλιό δημοτικό σχολείο, σημερινό Μουσείο Βαγή, στο οποίο φιλοξενούνται εκθέματα του Ελληνοαμερικανού γλύπτη Πολύγνωτου Βαγή. Το χωριό διαθέτει χώρους εστίασης και ξενοδοχεία.

Χρυσή Ακτή 
Η πλησιέστερη παραλία βρίσκεται στο επίνειο του οικισμού, τη Χρυσή Ακτή ή Σκάλα Ποταμιάς, απέναντι από τη Χρυσή Αμμουδιά.

Εικόνες

Παραπομπές

Εξωτερικοί σύνδεσμοι 
Επίσημη ιστοσελίδα δήμου Θάσου
Μουσείο Πολυγνώτου Βαγή, Ποταμιά Θάσου

Δήμος Θάσου
Μονή Κοιμήσεως της Θεοτόκου Βλοχού

Η Ιερά  Μονή Κοιμήσεως της Θεοτόκου Βλοχού (Ιερά Μονή Βλοχού) είναι ορθόδοξο ελληνικό μοναστήρι, αφιερωμένο στην Κοίμηση της Θεοτόκου που βρίσκεται 18 χλμ. (οδηγικά, μέσω Καινούργιο) ΒΑ. από το Αγρίνιο στα βόρεια του Άνω Βλοχού στον πρώην δήμο Θεστιέων της Αιτωλοακαρνανίας. Σε αυτό βρίσκεται και η εικόνα της Παναγίας της Ωραιοτάτης. Το μοναστήρι ιδρύθηκε στα τέλη του 12ου και αρχές του 13ου αιώνα. Έγινε επανίδρυσή του όμως στα μέσα του 16ου αιώνα.
Από το 1834 η μονή διαλύθηκε όπως και άλλα μοναστήρια με διάταγμα του τότε βασιλιά Όθωνα. Η περιουσία, τα ζώα και άλλα εκποιήθηκαν και καταπατήθηκαν και η μονή εγκαταλείφθηκε και ερημώθηκε.
Από τα Ιερά κειμήλια απέμενε ένα Ευαγγέλιο, ένα δισκοπότηρο, μια λειψανοθήκη και η σφραγίδα με την επιγραφή <<ΕΤΟΥΤΗ Η ΒΟΥΛΑ ΕΙΝΑΙ ΤΗΣ ΠΑΝΑΓΙΑΣ ΑΠΟ ΤΟ ΜΟΝΑΣΤΗΡΙ ΤΟΥ ΒΛΟΧΟΥ>>.
Σήμερα η Μονή ξαναλειτουργεί με έναν μοναχό και υπάγεται στην Ιερά Μητρόπολη Αιτωλίας και Ακαρνανίας. Ο μοναχός Ιερόθεος παρέλαβε το μοναστήρι σχεδόν κατεστραμμένο. Με μόχθο, αγάπη και προσωπική εργασία, ξαναέχτισε τα κελιά που ήταν κατεστραμμένα, έφτιαξε σκεπή στην Ιερά Μονή που ήταν ετοιμόροπη σε πολλά σημεία και έβαζε νερό και γέμισε τον περιβάλλοντα χώρο με δέντρα, όπως έλατα, κερασιές, καστανιές, μηλιές κλπ. Το μοναστήρι τώρα λειτουργεί κανονικά και είναι επισκέψιμο για τον κόσμο, καθημερινά από το πρωί μέχρι τη δύση του ηλίου.

Εξωτερικοί σύνδεσμοι 

Σελίδα με υλικό από το μοναστήρι
 Τοποθεσία στον χάρτη
Φωτογραφίες
agioritikovima.gr
 εκκλησακι στους δυο προφητες  ΗΛΙΑ και  ΕΝΩΧ

Παραπομπές 

Κοιμησεως της Θεοτοκου Βλοχου
Ευγάμμονας ο Κυρηναίος

Ο Ευγάμμονας ο Κυρηναίος ήταν ένας αρχαίος Έλληνας επικός ποιητής, της λεγόμενης κυκλικής ομάδας, αυτών δηλαδή που αντλούσαν τα θέματά τους από τον κύκλο των ομηρικών επών. Η ακμή του τοποθετείται στην Κυρήνη περί το 567 π.Χ.. 

Σε αυτόν αποδίδεται το έπος Τηλεγονία, που αποτελεί συνέχεια της Ιλιάδας. Σύμφωνα με τον Κλήμη Αλεξανδρείας, ο Ευγάμμονας έκλεψε αυτό το ποίημα από τον θρυλικό πανάρχαιο ποιητή Μουσαίο. Αυτό ίσως απλώς σημαίνει ότι μία εκδοχή ενός πανάρχαιου παραδοσιακού έπους καταγράφηκε για πρώτη φορά από τον Ευγάμμονα. Κανένας στίχος του έπους αυτού δε σώζεται.

Πηγές 
 Ευσέβιος ο Καισαρείας: Χρονικόν Olympiad 53.2
 Κλήμης ο Αλεξανδρεύς: Στρωματείς 6.25.2

Αρχαίοι Έλληνες επικοί ποιητές
Αρχαίοι Κυρηναίοι
Ελληνικές αυτοδιοικητικές εκλογές 2010

Οι Ελληνικές αυτοδιοικητικές εκλογές 2010 ή εναλλακτικά (ελληνικές) Δημοτικές και Περιφερειακές εκλογές του 2010 διεξήχθησαν την Κυριακή 7 Νοεμβρίου 2010 και οι επαναληπτικές εκλογές πραγματοποιήθηκαν την Κυριακή 14 Νοεμβρίου 2010. Η θητεία των εκλεγμένων μελών ήταν από την 1η Ιανουαρίου 2011 μέχρι την 31η Αυγούστου 2014. Οι εκλογές διεξήχθησαν μετά από το Πρόγραμμα Καλλικράτης με τον οποίο μεταρρυθμίστηκε η διοικητική διαίρεση της χώρας και επαναπροσδιορίσθηκαν τα όργανα των διοικητικών μονάδων, ο τρόπος εκλογής και οι αρμοδιότητές τους. Σύμφωνα με την νέα διοικητική διαίρεση πάρα πολλοί δήμοι και κοινότητες συνενώθηκαν σε νέους ευρύτερους δήμους που αποτελούν τον πρώτο βαθμό τοπικής αυτοδιοίκησης. Ομοίως οι νομαρχίες καταργήθηκαν με την συνένωσή τους ως ενότητες των περιφερειών που αποτελούν τον δεύτερο βαθμό τοπικής αυτοδιοίκησης.

Προεκλογικό σκηνικό 
Η προεκλογική περίοδος διεξήχθη σε μια δύσκολη χρονιά για την Ελλάδα, κατά την οποία για λόγους μιας ενδεχόμενης χρεωκοπίας υπογράφηκε Μνημόνιο με το ΔΝΤ την ΕΕ και την ΕΚΤ ώστε να καλυφθεί η δανειακή ανάγκη της χώρας. Στο μνημόνιο αυτό περιλαμβάνονταν όροι για την μείωση αποδοχών των υπαλλήλων και άλλες περικοπές σε δημόσιες παροχές, πράγματα που εφαρμόστηκαν με έντονη δυσαρέσκεια από τους πολίτες. Τα κόμματα της αντιπολίτευσης ζήτησαν από τον λαό να καταψηφίσει στις αυτοδιοικητικές εκλογές τους υποψηφίους που θα υποστήριζε το κυβερνών κόμμα (ΠΑΣΟΚ) για να εκφράσουν την αποδοκιμασία τους στον μνημόνιο. Απαντώντας σε αυτές τις κλήσεις ο πρωθυπουργός και πρόεδρος του ΠΑΣΟΚ Γιώργος Παπανδρέου δήλωσε ότι μια ενδεχόμενη βαριά εκλογική ήττα θα ήταν λόγος για να καταφύγει σε πρόωρες κοινοβουλευτικές εκλογές. Τα κόμματα της αντιπολίτευσης ανταπάντησαν ότι αυτή η δήλωση είναι εκβιασμός, με δεδομένο ότι είναι αμφίβολη η επίτευξη αυτοδύναμης κυβέρνησης.

Εκλογικό σώμα 

Το εκλογικό σώμα αποτελείται από:
9.809.177 Έλληνες
12.583 μετανάστες με δικαίωμα ψήφου
14.961 πολίτες Ε.Ε

Σύνολο 9.836.721 από τους οποίους 112.552 είναι νέοι ψηφοφόροι.

Υποψηφιότητες

Έδρες

Περιφέρειες

Ανατολικής Μακεδονίας και Θράκης

Κεντρικής Μακεδονίας

Δυτικής Μακεδονίας

Ηπείρου

Θεσσαλίας

Ιονίων Νήσων

Δυτικής Ελλάδας

Στερεάς Ελλάδας

Αττικής

Πελοποννήσου

Βορείου Αιγαίου

Νοτίου Αιγαίου

Κρήτης

 Σταύρος Αρναουτάκης *** ΕΚΛΕΧΤΗΚΕ ΣΤΟΝ ΠΡΩΤΟ ΓΥΡΟ

Συγκεντρωτικά (Περιφέρειες)

Κυριότεροι Δήμοι

Δήμος Αθηναίων

Δήμος Θεσσαλονίκης

Δήμος Πειραιώς

Δήμος Πατρέων

Παραπομπές

Πηγές
Διενέργεια Περιφερειακών και Δημοτικών Εκλογών - Εγκύκλιοι - Αποφάσεις , Υπουργείο Εσωτερικών Αποκέντρωσης και Ηλεκτρονικής Διακυβέρνησης, εγκύκλιοι 18 (Αριθμ. Πρωτ.: 48648/26-8-2010) και 19 (Αριθμ. Πρωτ.: 48649/26-8-2010).
Δημοτικές Εκλογές 2010, Ενημερωτικός ιστότοπος με πληροφορίες, φωτογραφίες, βιογραφικά και συνδέσμους για όλους τους υποψήφιους Δημάρχους και Περιφερειάρχες.

Εξωτερικοί σύνδεσμοι 

2010